CELEX: 62018TN0693
Language: bg
Date: 2018-11-27 00:00:00
Title: Дело T-693/18: Жалба, подадена на 27 ноември 2018 г. — ZY/Комисия

28.1.2019   
            
            
               BG
            
            
               Официален вестник на Европейския съюз
            
            
               C 35/28
            
         
      Жалба, подадена на 27 ноември 2018 г. — ZY/Комисия
      (Дело T-693/18)
      (2019/C 35/34)
      Език на производството: немски
      
         Страни
      
      
         Жалбоподател: ZY (представители: N. Voß и D. Fouquet, адвокати)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени изцяло Решение SA.34045 (2013/C) (ex 2012/NN) от 28 май 2018 г. с референтен номер C(2018) 3166 на ответника за годините 2012 и 2013,
               
            
                  —
               
               
                  при условията на евентуалност да отмени Решение SA.34045 (2013/C) (ex 2012/NN) от 28 май 2018 г. с референтен номер C(2018) 3166 на ответника в частта, в която за 2012 и 2013 г. постановява възстановяване на повече от 20 % от обявените такси за мрежата за потребителите на електроенергия от електроцентрали с минимум 7 000 часа годишно потребление, възстановяване на повече от 15 % от обявените такси за мрежата за потребителите на електроенергия от електроцентрали с минимум 7 500 часа годишно потребление и възстановяване на повече от 10 % от обявените такси за мрежата за потребителите на електроенергия от електроцентрали с минимум 8 000 часа годишно потребление,
               
            
                  —
               
               
                  да осъди ответника да заплати съдебните разноски, включително разноските за адвокат и пътните разходи.
               
            
         Основания и основни доводи
      
      В подкрепа на жалбата си жалбоподателят излага следните основания.
      
                  1.
               
               
                  Неправилно е прието наличие на държавна помощ по смисъла на член 107, параграф 1 ДФЕС
                  С първото основание се твърди, че при проверката на разглежданото освобождаване от такси за мрежата ответникът е допуснал грешка при прилагане на правото приемайки, че е налице използване на държавни ресурси.
                  Освен това при проверката на условието „селективност“ референтната система е определена неправилно и непълно.
               
            
                  2.
               
               
                  Нарушение на принципа на равно третиране
                  С второто основание се твърди, че с решението на ответника се определят само задължения за плащане за минал период на потребителите на електроенергия от електроцентрали, които през годините 2012 и 2013 са били изцяло освободени от такси за мрежата. По този начин тези потребители на електроенергия от електроцентрали се третират по различен начин и необосновано се поставят в по-неблагоприятно положение спрямо потребителите на електроенергия от електроцентрали, които за същия период са се ползвали от фиксирани намаления на таксите за мрежата и за които не са определени задължения за плащане за минал период.
               
            
                  3.
               
               
                  Нарушение на принципа на защита на оправданите правни очаквания
                  С третото основание се твърди, че въз основа на индивидуални за случая обстоятелства жалбоподателят е могъл да има оправдано правно очакване да продължи да ползва специалните такси за мрежата, които са му били предоставени.